Landssammenslutningen af Handelsskoleelever

Landssammenslutningen af Handelsskoleelever (LH) er en interesse- og elevorganisation, som blev dannet i 1979 af de danske elever på HHX og de merkantile erhvervsuddannelser efter Fællesrådet for Handelsskoleelevers konkurs i 1979. Til dagligt understøtter LH dets medlemsskoler i deres arbejde samt varetager deres medlemmers politiske interesse.

Foreningen har som formål at varetage handelsskoleelevernes interesser både politisk, økonomisk og socialt. Siden 1979 har foreningen haft kollektivt medlemskab, hvilket betyder, at elevrådet på den pågældende handelsskole melder sig ind på vegne af skolens elever. Ved medlemskab opnår skolens elever desuden adgang til de forskellige medlemsfordele.
Gennem årene har foreningen arbejdet med mange forskellige projekter, fra "projekt skoleidræt" og SU-kampagner til praktikpladskampagner.

Derudover har LH også fem regionssammenslutninger, der har til formål at repræsentere foreningen i Danmarks regioner og skabe regional aktivitet, både af kampagnemæssig, politisk og social karakter. Således er sammenslutningerne benævnt Nord, Midt, Syd, Sjælland og Hovedstaden. Regionerne har til opgave af understøtte deres medlemsskoler, herunder fælleselevrådsmøder, hvor elevrådene i regionen kan erfaringsudveksle.

Økonomien er baseret på kontingent fra medlemsskoler, tilskud og fundraising. I stil med mange andre foreninger i Danmark modtager man tipsmidler, som udgør den største indtægtskilde.

Hvert år arrangeres, kurser, konferencer og kampagner for elevråd og elever. Der bliver i efteråret afholdt medlemskonference, som er foreningens næstøverste myndighed. Generalforsamlingen, som er foreningens øverste myndighed, afholdes i foråret.

LH er medlem af Dansk Ungdoms Fællesråd. LH købte sammen de andre elevorganisationer DGS, EEO og DSE en ejendom på Vibevej 31 i København, som blev til Elevbevægelsens Hus. Her boede LH på samme etage med EEO, indtil DSE valgte at fraflytte i 2015, hvor LH købte EEO's andel. I dag har de sekretariat i Elevbevægelsens Hus i København, sammen med DGS og EEO, hvor LH bor på 2. sal.

Historie

FFH og kravet på demokrati (1963 til 1979) 
FFH (Fællesrådet for Handelsskoleelever) blev dannet i 1963 på baggrund af unges opråb på elevdemokrati i løbet af 60'erne. Her blev FFH skiftet for at skulle repræsenterer landets merkantile elever på HH og EFG. Undervisningsmaterialet i 70'erne var gratis for elever på ungdomsuddannelserne. Dog skulle de merkantile elever betale 1.200 kr. årligt for deres bøger. Dette synes FFH var uretfærdigt, hvorfor de fra 1973 begyndte at lave en kampagne for at sikre deres elever ikke skulle betale, lige som det var praksis på de andre ungdomsuddannelser. Dette blev gennemført d. 18. juni 1975.

LH's tilblivelse 
Den tidligere elevorganisation på handelsskoleområdet FFH, var for lidt over et halvt år tidligere gået konkurs med et underskud på ca. 40.000kr. Den daværende FFH bestyrelses så straks faren i at handelsskolen kunne komme til at ligge brak i organisationsmæssig henseende. Faren der bestod i at andre organisationer f.eks. partipolitiske ungdomsorganisationer skulle integrere sig i elevråds forholdene på skolerne. Den daværende FFH bestyrelse mente ikke at elevrådsarbejdet på handelsskolerne skulle gøres til en partipolitisk slagmark, men som hidtil tage udgangspunkt i elevernes behov og ikke i politiske ideologier. Dertil behøvedes en stor og stærk organisation. Den måtte være så stor at den havde plads til alle, og så stærk at den kunne skabe resultater.

Netop det sidste, det med styrken, krævede et betydeligt højere aktivitetsniveau end det man kendte fra FFH. Aktiviteter koster som bekendt penge, og for at den nye organisation ikke skulle havne i en ny FFH-fallit, måtte organisationens økonomiske fundament styrkes betydeligt, og sikres på længere sigt.

Den gamle FFH-bestyrelse ansøgte herpå forskellige organisationer om tilskud til oprettelse og drift af en sådan elevorganisation. Blandt de ansøgte organisationer svarede en positivt. Det var Handels- & Kontorfunktionærernes forbund (HK), som igennem en årrække havde haft et vis samarbejde med FFH og elevrådene lokalt.

HK besluttede at yde et etableringstilskud i en 2-årig forsøgsperiode. Herefter kunne organisationen flyttede ind i nye lokaler, ansætte personale og forberede sin stiftelse ved at indkaldte repræsentanter fra elle elevråd på handelsskolerne i Danmark. På dette møde i november 1979, hvor 100 delegeret og observatører var tilstede, valgte LH's første bestyrelse og de første politikker for den nye organisation så dagens lys.

2000'erne 
Handelsskolernes økonomi har altid været bagud sammenlignet med STX. For at gøre politikerne opmærksomme på denne problemstilling gik de danske handelsskoleelever i strejke tirsdag d. 11. september 2001 og holdt en række arrangementer landet over.

Blandt andet demonstrerede næsten 10.000 handelsskoleelever fra cirka 35 skoler fra hele landet på Christiansborg Slotsplads, hvor blandt andet Brian Mikkelsen fra Det Konservative Folkeparti talte. Også formændene fra DSU og VU talte, sammen med en lang række repræsentanter fra handelsskoler rundt om i landet. Den danske presse var også mødt talstærkt op, og den daværende formand, Dan, skulle blandt andet have været i Deadline om aftenen, indtil terrorangrebene i USA den dag intræf og overtog medieopmærksomheden i nogle dage. Hermed løb den største demonstration i LH's historie ud i sandet.

I 2006 lavede elever på Niels Brock strejke for at forbedre de økonomiske forhold på handelsskolerne. Dengang fik handelseleverne 23.796 kr. mindre pr. år pr. elev end gymnasieeleverne. LH opfordrede ikke til strejke, da de ønskede at tage debatten og finde en løsning på anden vis og opretholde sin politiske integritet. Dette afholdt ikke visse skoler fra at gennemføre strejker, hvor 400 elever på Fredericia-Middelfart Handelsskole og Roskilde Handelsskole blev væk fra undervisningen for at råbe LH op. På denne baggrund lovede daværende undervisningsminister Bertel Haarder forbedringer, hvis der var penge til det; dette blev mødt med tilfredshed af LH og handelsskolernes lederorganisation HFI.

Handelseleven og andre tidsskrifter 
Gennem tiden har LH haft et medlemsblad og andre tidsskrifter. Særligt Handelseleven, som har været LH's medlemsblad, har været central. Her var en fast debatsektor, politiske opdatering samt rapporterer. Bladet blev udgivet en gang om måneden.

Blå Mandag var en ugentlig A4-side, som blev sendt ud til alle skoler med FAX. Her kom en opdatering på, hvad der rørte sig i det politiske landsskab, samt hvad LH har lavet den seneste uge.

LH's venner 
LH's Venner blev stiftet i den 10. november 1990 som en støtteforening til LH og har siden fungeret som sådan. Sidenhen har de bl.a. stået for at lave mad til LH's arrangementer og sikre, at billeder fra arrangementer blev taget og lagt op.

Forenings formål er:

 at støtte tiltag til fremme af de merkantile uddannelser i Danmark.

 at være samlingsted for unge med interesse for handel

 at sikre gennemførsel af sociale og kulturelle arrangementer for medlemmerne

LH's Venner er både en social og faglig forening, der dog har mest vægt på det sociale i at holde kontakte mellem tidligere handelsskoleelever, med interesse for uddannelsespolitik og LH. Foreningen er simpelt bygget op med et årligt Konvent i maj, som vælger en bestyrelse og kårer et præsidium. Præsidiet styrer foreningen til dagligt, som består af en Præsident, en vicepræsident, en indtægtsadministrator og en organistionssekretær. Mellem konventerne har LH's Venner nogle klubber, som sørger for løbende aktiviteter. Der er alt fra Bowlingklub, Bankoklub til Petanqueklub, Trivia-klub med flere.

LH'er, som blev kendte 

 Mark Stokholm, TV-vært og journalist
 Kira Marie Peter-Hansen, europaparlamentariker
 Peter Juel-Jensen folketingsmedlem for Venstre
 Lars Jensen, adm. direktør for Royal Unibrew
 Kim Simonsen, forhenværende forbundsformand for HK Danmark
 Johnny Tang, tidl. DUF-formand (dec. 1993 - dec. 1995)
 Winnie Berndtson, tidl. miljøborgmester i Københavns Kommune
 Jens Christiansen, særlig rådgiver i Transport- og Boligministeriet
 Flemming Videriksen, mental-coach og direktør
 Dan Holt Højgaard, tidl. kampagnekonsulent Helle Thorning-Schmidt og økonomichef i Deltager Danmark
 Jacob Tietge, fagchef i Dansk Erhverv
 Jannick Friis Christensen, post.doc hos CBS

Formandsrækken 
 November 1979marts 1980: Lea Herdal
 Marts 1980december 1980: Jan Erik Rasmussen
 December 1980oktober 1982: Steen Eriksen
 Oktober 1982oktober 1983: Gitte Krogh
 Oktober 1983oktober 1984: Anders Grønbæk
 Oktober 1984oktober 1985: Jens Christiansen
 Oktober 1985oktober 1986: Winnie Berndtson
 Oktober 1986oktober 1987: Jan Birk
 Oktober 1987oktober 1988: Flemming Larsen
 Oktober 1988juni 1989: Ronald Kofoed Rasmussen
 Juni 1989oktober 1989: Catrine Leth-Jørgensen
 Oktober 1989oktober 1990: Johnny Tang
 Oktober 1990oktober 1991: Nicolaj S. Lindtner
 Oktober 1991november 1992: Jacob Tietge
 November 1992juni 1993: Michael H. Pedersen
 Juni 1993november 1993: Mark Stokholm
 November 1993november 1994: Lisbeth Lund
 November 1994november 1995: Malene Mikkelsen
 November 1995august 1996: Lisa Johansen
 August 1996november 1996: Jesper Kjær Hansen
 November 1996marts 1997: Johnny Hvad
 Marts 1997november 1997: Søren Kongebro
 November 1997november 1999: Ditte Svensson
 November 1999november 2000: Britt K. Nielsen
 November 2000november 2002: Dan Holt Jensen
 November 2002november 2003: Matias Nørvig
 November 2003marts 2004: Jeanette Pedersen
 Marts 2004august 2004: Kenneth Skovgaard
 August 2004november 2006: Anders Friis-Hansen
 November 2006marts 2008: Thomas Gloy
 Marts 2008september 2008: Lisa Luk
 September 2008november 2008: Rene Nyborg
 November 2008marts 2009: Jannick Friis Christensen
 Marts 2009marts 2010: Mathilde Gade Petersen
 Marts 2010april 2011: Frederik Skytte Wielsøe
 April 2011april 2012: Sara Tatiana Schwartz Thomsen
 April 2012april 2014: Zacharias Polonius
 April 2014februar 2015: Trine Simmel
 Februar 2015juli 2016: Steffen Krogsgaard Andersen
 Juli 2016juli 2017: Jonas Thisted
 Juli 2017august 2017: Nikita Kofoed-Dam
 August 2017juli 2019: Sarah Siddique
 Juli 2019juli 2021: Oliver Asmund Bornemann
 Juli 2021juli 2022: Maria Blenstrup
 Juli 2022juli 2023: Oliver Gabrielsen
 Juli 2023 - nu: Lucas Westphal

Oversigt over forretningsudvalg og andre landsvalgte

Referencer

Eksterne henvisninger 
 LH's officielle hjemmeside

Foreninger fra Danmark
Elev- og studenterbevægelsen
Etableret i 1979